การประกอบธุรกิจของแต่ละสายผลิตภัณฑ์

ลักษณะผลิตภัณฑ์

ผลิตภัณฑ์ของบริษัทฯ คือ ถุงมือยางที่ใช้ในทางการแพทย์ ประเภทใช้ในงานตรวจโรคทั่วไป
ซึ่งใช้สำหรับการตรวจโรควินิจฉัยหรือรักษาในทางการแพทย์ที่มิใช่การผ่าตัด
เพื่อป้องกันการสัมผัสและปนเปื้อนกันโดยตรงระหว่างผู้ใช้และผู้ป่วย
และรวมถึงการใช้สำหรับการจับต้องวัสดุทางการแพทย์ที่ปนเปื้อนด้วย
ถุงมือประเภทนี้จะออกแบบเพื่อให้ใส่ง่าย แกะห่อได้อย่างรวดเร็ว มีลักษณะที่เรียกว่า Ambi
คือไม่มีข้างซ้ายข้างขวา มีความบาง กระชับมือ สั้นแค่ข้อมือ
ใช้ครั้งเดียวทิ้งโดยไม่มีการนำมาใช้ซ้ำอีก ทั้งนี้เพื่อป้องกันเชื้อโรคแพร่กระจาย
ถุงมือยางของบริษัทฯสามารถแบ่งตามความนิยมของผู้บริโภคได้เป็น 2
ประเภทคือถุงมือยางชนิดมีแป้ง และถุงมือยางชนิดไม่มีแป้ง
ทั้งนี้คุณสมบัติของถุงมือทั้งสองชนิดจะมีคุณสมบัติคล้ายกัน โดยถุงมือยางชนิดไม่มีแป้ง
จะนิยมใช้ในกลุ่มที่มีอาการแพ้จากการใช้ถุงมือยางที่มีแป้ง
และกลุ่มคนที่รำคาญจากการเปรอะเปื้อนของฝุ่น ทั้งนี้ผลิตภัณฑ์ของบริษัทฯจะบรรจุในกล่องตามขนาด
รูปแบบและจำนวนตามที่ลูกค้าต้องการ

ผลิตภัณฑ์ของบริษัทฯจัดเป็นเครื่องมือทางการแพทย์ตามข้อกำหนดของสำนักงานคณะกรรมการอาหารและยา
หรือ อย. ดังนั้นการผลิตและการส่งออกถุงมือยางจึงต้องผ่านการตรวจสอบมาตรฐานของอย.
เพื่อให้สินค้ามีคุณภาพมาตรฐานและมีความปลอดภัยในการใช้
โดยผลิตภัณฑ์ของบริษัทได้รับการรับรองตามมาตรฐานสากล เช่น ASTM D-3578, EN 455-1, EN
455-2, EN 455-3 อีกทั้งยังได้รับการรับรองจากหน่วยงานต่าง ๆ ได้แก่ องค์การอาหารและยา
กระทรวงสาธารณสุข ประเทศไทย องค์การอาหารและยาแห่งประเทศสหรัฐอเมริกา (United
States Food and Drug Administration: FDA)
และองค์การอาหารและยาแห่งประเทศออสเตรเลีย (Therapeutic Goods Administration:
TGA) นอกจากนั้นบริษัทได้รับรางวัลผู้ประกอบการส่งออกที่ดี (Good Performance Exporter
of Thailand) จากรัฐบาลไทย
และได้รับการจัดสิทธิจัดระดับผู้ประกอบการส่งออกที่ดีจากกรมสรรพากร

ปริมาณถุงมือยางที่บริษัทได้จัดส่งให้แก่ลูกค้า (Order Shipment) ในปี 2546รวม 820 ล้านชิ้น

+----------------------------------+-----------------------------------+
| ปี 2546                           | ปริมาณ (พันชิ้น)                      |
+----------------------------------+-----------------------------------+
| ไตรมาสที่ 1                        | 158,197                           |
|                                  |                                   |
| ไตรมาสที่ 2                        | 200,456                           |
|                                  |                                   |
| ไตรมาสที่ 3                        | 219,791                           |
|                                  |                                   |
| ไตรมาสที่ 4                        | 242,112                           |
+----------------------------------+-----------------------------------+
| รวม                              | 820,556                           |
+----------------------------------+-----------------------------------+

การจัดจำหน่ายและช่องทางการจำหน่าย

บริษัทฯได้มีการกำหนดแผนการตลาดด้านการกำหนดกลุ่มผู้ซื้อหรือกลุ่มเป้าหมายซึ่งถือเป็นตัวแปรสำคัญเพื่อค้นหาตำแหน่งหรือจุดยืนในธุรกิจ
เพื่อลดผลกระทบจากแรงกดดันด้านการผลิตและราคา
จึงดำเนินนโยบายการกระจายสินค้าไปต่างประเทศซึ่งคิดเป็นร้อยละ 93
ประเทศที่บริษัทฯส่งออกไปมากที่สุดได้แก่ กลุ่มประเทศยุโรป ร้อยละ 34.98
กลุ่มประเทศลาตินอเมริกา ร้อยละ 18.59 กลุ่มประเทศอเมริกาเหนือ
(สหรัฐอเมริกาและแคนาดา) ร้อยละ 17.22 กลุ่มประเทศในเอเชีย ร้อยละ 18.95 และ
ออสเตรเลีย ร้อยละ 3.56 ซึ่งกลยุทธ์และแนวทางการแข่งขันด้านการตลาด
คือการกำหนดลูกค้ารายย่อยซึ่งแต่ละรายมียอดการจำหน่ายใกล้เคียงกัน
เพื่อเป็นการลดความเสี่ยงในการพึ่งพาลูกค้ารายใดมากเกินไป
โดยการใช้กลยุทธ์กำหนดราคาจำหน่ายที่ใกล้เคียงกับราคาตลาด
รวมทั้งการวางเป้าหมายการกระจายสินค้าที่มีประสิทธิภาพ โดยมีช่องทางการจำหน่ายสินค้าดังนี้

-   จำหน่ายโดยตรงกับลูกค้า จากการที่บริษัทฯออกสื่อโฆษณาต่างๆ
    และแคตาล็อกจึงทำให้มีลูกค้าเข้ามาติดต่อซื้อขายในสัดส่วนร้อยละ 20

-   ขายผ่านตัวแทน โดยใช้ตัวแทนทางการค้า
    ในแต่ละปีจะเข้ามาเจรจาและตกลงปริมาณในการซื้อขายแต่ละครั้ง
    ทำสัญญาซื้อขายแบบปีต่อปีและ Partner
    ใช้รูปแบบการทำงานร่วมกันมีการเสนอแบบสินค้าที่ต้องการทั้งปริมาณและคุณภาพ แต่ Partner
    นี้จะไปวางแผนการตลาดเองร้อยละ 80

สำหรับตลาดในประเทศ จะเน้นกลุ่มลูกค้าในหน่วยงานราชการได้แก่โรงพยาบาลของรัฐ เป็นต้น
โดยได้มีการจัดตั้งฝ่ายการตลาดในประเทศขึ้นเพื่อเพิ่มยอดขายและลดการพึ่งพาการขายผ่านตัวแทน

ภาวะการแข่งขัน

-   ภาวะตลาดโลก

การส่งออกถุงมือยางของผู้ประกอบการในประเทศไทยได้รับผลดีอย่างต่อเนื่องจากความวิตกกังวลเกี่ยวกับการก่อการร้ายด้วยอาวุธชีวภาพ
รวมทั้งการแพร่ระบาดของเชื้อโรค การติดเชื้อต่างๆอาทิเช่น โรคทางเดินหายใจเฉียบพลันรุนแรง
(โรคซาร์) โรคเอดส์ หรือการแพร่ระบาดของไข้หวัดนกในสัตว์ปีก เป็นต้น
จึงทำให้ปริมาณความต้องการใช้ถุงมือยางในตลาดโลกเพิ่มขึ้นเกือบเท่าตัว แต่อย่างไรก็ตาม
การที่ราคาวัตถุดิบสำคัญที่ใช้ในการผลิตถุงมือยางมีราคาเพิ่มสูงขึ้น
เช่นเดียวกันกับน้ำมันเตาที่มีราคาสูงขึ้น ส่งผลให้กำไรต่อหน่วยของผู้ประกอบการลดลง
จนผู้ประกอบการบางรายประสบภาวะขาดทุนจนต้องปิดกิจการไป

ตารางแสดงตลาดนำเข้าถุงมือยางของประเทศไทย

มูลค่า : ล้านเหรียญสหรัฐ

+------------------------+-----+-----+-----+-----+------+------+-----+
| รายการ                 | 2   | 2   | 2   | 2   | อ    |      |     |
|                        | 543 | 544 | 545 | 546 | ัตราก |      |     |
|                        |     |     |     |     | ารขย |      |     |
|                        |     |     |     |     | ายตัว |      |     |
|                        |     |     |     |     | (ร้อ  |      |     |
|                        |     |     |     |     | ยละ) |      |     |
+------------------------+-----+-----+-----+-----+------+------+-----+
|                        |     |     |     |     | 2544 | 2545 | 2   |
|                        |     |     |     |     |      |      | 546 |
+------------------------+-----+-----+-----+-----+------+------+-----+
| 1. สหรัฐอเมริกา          | 238 | 215 | 225 | 246 | -    | 4.95 | 9   |
|                        | .19 | .26 | .92 | .36 | 9.63 |      | .05 |
+------------------------+-----+-----+-----+-----+------+------+-----+
| 2. เยอรมนี              | 26  | 27  | 28  | 33  | 2.44 | 4.22 | 16  |
|                        | .62 | .27 | .42 | .06 |      |      | .33 |
+------------------------+-----+-----+-----+-----+------+------+-----+
| 3. เนเธอร์แลนด์          | 1   | 5   | 10  | 18  | 27   | 8    | 74  |
|                        | .54 | .80 | .56 | .39 | 6.62 | 2.07 | .15 |
+------------------------+-----+-----+-----+-----+------+------+-----+
| 4. ฝรั่งเศส              | 7   | 8   | 9   | 14  | 7.33 | 9.58 | 60  |
|                        | .78 | .35 | .15 | .73 |      |      | .98 |
+------------------------+-----+-----+-----+-----+------+------+-----+
| 5. สหราชอาณาจักร        | 13  | 15  | 16  | 21  | 1    | 9.79 | 28  |
|                        | .24 | .02 | .49 | .18 | 3.44 |      | .44 |
+------------------------+-----+-----+-----+-----+------+------+-----+
| 6. อิตาลี                | 10  | 9   | 11  | 13  | -    | 2    | 14  |
|                        | .04 | .39 | .45 | .06 | 6.47 | 1.94 | .06 |
+------------------------+-----+-----+-----+-----+------+------+-----+
| 7. ญี่ปุ่น                 | 9   | 8   | 9   | 11  | -1   | 1    | 25  |
|                        | .08 | .14 | .56 | .99 | 0.35 | 7.44 | .42 |
+------------------------+-----+-----+-----+-----+------+------+-----+
| 8. สเปน                | 4   | 3   | 4   | 6   | -    | 2    | 37  |
|                        | .14 | .93 | .82 | .65 | 5.07 | 2.65 | .97 |
+------------------------+-----+-----+-----+-----+------+------+-----+
| 9. บราซิล               | 4   | 6   | 10  | 9   | 3    | 5    | -3  |
|                        | .84 | .45 | .18 | .80 | 3.26 | 7.83 | .73 |
+------------------------+-----+-----+-----+-----+------+------+-----+
| 10. แคนาดา             | 4   | 4   | 8   | 27  | 1    | 6    | 244 |
|                        | .14 | .84 | .05 | .73 | 6.91 | 6.32 | .47 |
+------------------------+-----+-----+-----+-----+------+------+-----+
| รวม 10 ประเทศ          | 319 | 304 | 33  | 402 | -    | 9.90 | 20  |
|                        | .61 | .45 | 4.6 | .95 | 4.74 |      | .43 |
+------------------------+-----+-----+-----+-----+------+------+-----+
| อื่นๆ                    | 44  | 46  | 53  | 71  | 5.38 | 1    | 33  |
|                        | .23 | .61 | .71 | .56 |      | 5.23 | .23 |
+------------------------+-----+-----+-----+-----+------+------+-----+
| มูลค่ารวม                | 363 | 351 | 388 | 474 | -    | 1    | 22  |
|                        | .84 | .06 | .31 | .51 | 3.51 | 0.61 | .20 |
+------------------------+-----+-----+-----+-----+------+------+-----+

ที่มา : สำนักงานปลัดกระทรวงพาณิชย์

ศูนย์สารสนเทศการค้าระหว่างประเทศ กรมส่งเสริมการส่งออก (26 มีนาคม 2547)

ประเทศไทยมีการส่งออกถุงมือยางไปยังตลาดโลกคิดเป็นมูลค่า 474.51 ล้านเหรียญสหรัฐ
หรือคิดเป็นเงินไทยประมาณ 18,980 ล้านบาท ในปี 2546 ซึ่งมีอัตราการขายตัวเพิ่มขึ้นจากปี
2545 ร้อยละ 22.20 โดยมีประเทศมาเลเซียและประเทศอินโดนีเซียเป็นประเทศคู่แข่งที่สำคัญ
โดยมีตลาดส่งออกถุงมือยางสำคัญคือ
ประเทศสหรัฐอเมริกาโดยมีมูลค่าส่งออกถุงมือยางจากประเทศไทยไปยังสหรัฐอเมริกาประมาณ
246.36 ล้านเหรียญสหรัฐ หรือประมาณร้อยละ 51.92
ของมูลค่าการส่งออกถุงมือยางของประเทศไทยในปี 2546
และยังมีตลาดที่สำคัญในแถบทวีปยุโรปอีกหลายประเทศ เช่น ประเทศ เนเธอร์แลนด์
สหราชอาณาจักร อิตาลี เยอรมนี เป็นต้น

ปัจจุบันการแข่งขันในอุตสาหกรรมถุงมือยางมีการแข่งขันกันสูงขึ้น
ทั้งนี้เป็นผลมาจากการรวมตัวกันของกลุ่มผู้ใช้ถุงมือยาง หรือที่เรียกว่า Group Purchasing
Organization หรือ GPO ส่วนมากจะเป็นกลุ่มโรงพยาบาลทั้งของรัฐและเอกชน
เพื่ออำนาจในการต่อรองกับผู้ผลิตและจำหน่ายถุงมือยาง
ซึ่งเป็นรูปแบบการกีดกันทางการค้าอีกรูปแบบหนึ่งที่ประเทศผู้นำเข้านำมาใช้
ทำให้เจาะตลาดในประเทศนั้นๆได้ยากขึ้น บริษัทฯ
ได้ตระหนักถึงความสำคัญของปัญหาดังกล่าวจึงได้มีการร่วมลงทุนในบริษัท เอส.ที.เมด
ซึ่งเป็นบริษัทร่วมที่จัดตั้งขึ้นในประเทศสหรัฐอเมริกาเพื่อเป็นตัวแทนจำหน่ายให้แก่บริษัทฯ
ซึ่งก่อนหน้านี้บริษัทฯ ได้ร่วมทุนกับบริษัท บีมาร์ค ในประเทศอิตาลี ในการจัดตั้งบริษัท บีมาร์ค
ซันไทย จำกัด เพื่อเป็นตัวแทนจำหน่ายในประเทศแถบทวีปยุโรป

บริษัทฯ
คาดว่าอัตราการขยายตัวในตลาดโลกจะยังคงขยายตัวอย่างต่อเนื่องตามความต้องการของตลาดโลกที่ยังคงอยู่ในระดับสูง
เนื่องจากความวิตกกังวลเกี่ยวกับสงคราม รวมทั้งการก่อการร้ายและการใช้อาวุธชีวภาพเป็นสำคัญ
ซึ่งบริษัทฯ มีความพร้อมในการขยายการผลิตเพื่อรองรับความต้องการที่เพิ่มขึ้นดังกล่าว

-   ภาวะตลาดในประเทศ

ความต้องการของถุงมือยางภายในประเทศนั้นมีภาวะที่คงตัว
เนื่องจากเป็นสินค้าที่ใช้เฉพาะวัตถุประสงค์เฉพาะ
ดังนั้นการแข่งขันจึงอยู่ที่คุณภาพและการตลาดเป็นหลักและในปัจจุบันมีผู้ประกอบการในอุตสาหกรรมถุงมือยางเพิ่มมากขึ้น
ซึ่งการวิเคราะห์โครงสร้างตลาดของถุงมือยางในประเทศพบว่าตลาดถุงมือยางในประเทศเป็นแบบผู้ซื้อน้อยราย
ในขณะที่ผู้ขายหรือผลิตมีมากรายทำให้ผู้ซื้อมีอำนาจในการต่อรองราคาส่งผลให้ผู้ประกอบการต้องแข่งขันกันมากขึ้น

ในขณะที่ราคาน้ำยางข้นซึ่งเป็นวัตถุดิบหลักที่ใช้ในการผลิตถุงมือยางมีการปรับตัวเพิ่มขึ้นส่งผลให้ต้นทุนการผลิตเพิ่มสูงขึ้น
แต่เนื่องจากตลาดถุงมือยางเป็นตลาดที่มีผู้ซื้อน้อยรายผู้ผลิตจึงไม่สามารถผลักภาระต้นทุนที่สูงขึ้นไปยังผู้ซื้อได้เหมือนอุตสาหกรรมอื่น
ผู้ผลิตจึงต้องแบกรับภาระดังกล่าวไว้เพราะไม่สามารถขึ้นราคาสินค้าได้ส่งผลให้ประสบภาวะขาดทุนจนบางรายต้องปิดกิจการไป

ในการแก้ปัญหาดังกล่าวผู้ผลิตจึงต้องพยายามพัฒนาสินค้าให้มีคุณภาพที่สูงกว่าคู่แข่ง
หรือพยายามพัฒนากรรมวิธีการผลิตเพื่อลดต้นทุนการผลิต

การจัดหาผลิตภัณฑ์

การผลิต 

ปัจจุบันบริษัทฯมีโรงงานผลิตถุงมือยาง 2 โรงงาน โรงงานแรกตั้งอยู่เลขที่ 9 หมู่ 4 ตำบลกะเฉด
อำเภอเมือง จังหวัดระยอง บนเนื้อที่ 8 ไร่ 3 งาน 60 ตารางวา มีสายการผลิต 7 ชุด
มีกำลังการผลิตในปี 2546 สูงสุดเดือนละ 31 ล้านชิ้น โรงงานที่สองตั้งอยู่เลขที่ 14 หมู่ 4
ตำบลกะเฉด อำเภอเมือง จังหวัดระยอง ซึ่งมีเนื้อที่ 29 ไร่ 1 งาน 68 ตารางวา มีสายการผลิต
8 ชุด กำลังการผลิตในปี 2546 สูงสุดเดือนละ 52 ล้านชิ้น

หน่วย : ล้านชิ้น/เดือน

  --------------------------------------- -------------------------------
  เครื่องจักร                                กำลังการผลิตสูงสุด

  เครื่องจักรเดิม ชุดที่ 1-7                     31.00

  เครื่องจักรใหม่ ชุดที่ 8-15                    52.00

  เครื่องจักรรวม 15 ชุด                       83.00
  --------------------------------------- -------------------------------

การจัดหาวัตถุดิบและผู้จำหน่ายวัตถุดิบ

วัตถุดิบที่สำคัญที่ใช้ในการผลิตถุงมือยาง ประกอบด้วย น้ำยางข้น ซึ่งมีสัดส่วนประมาณร้อยละ 43.61
ของต้นทุนผลิตรวม น้ำมันเตาร้อยละ 19.37 แรงงานร้อยละ 6.96 เคมีภัณฑ์ร้อยละ 4.49
และค่าไฟฟ้าร้อยละ 3.25 ทั้งนี้บริษัทฯ มีการจัดซื้อน้ำยางข้นจากผู้ผลิตน้ำยางข้นในจังหวัดระยอง
จันทบุรี ชลบุรี และจังหวัดสงขลา โดยเป็นการซื้อน้ำยางข้นในประเทศทั้งหมด บริษัทฯ
มีนโยบายสั่งซื้อน้ำยางข้นจากผู้จำหน่ายที่เสนอราคาขายต่ำที่สุด อย่างไรก็ตาม
บริษัทฯให้ความสำคัญในเรื่องของคุณภาพของน้ำยางข้นของผู้จำหน่ายแต่ละรายด้วย
ดังนั้นผู้จำหน่ายน้ำยางข้นในจังหวัดใกล้เคียงบางราย
อาจไม่สามารถเสนอราคาขายน้ำยางข้นที่มีคุณภาพในราคาต่ำได้

ในช่วง 6 ปีที่ผ่านมา (2540-2546) ราคาน้ำยางข้นค่อนข้างผันผวน สำหรับปี 2547
ราคาน้ำยางข้นคาดว่าจะปรับตัวเพิ่มขึ้นจากปี 2546
เนื่องจากความต้องการบริโภคน้ำยางข้นมีแนวโน้มเพิ่มขึ้น ในขณะที่ปริมาณน้ำยางข้นมีไม่เพียงพอ
ซึ่งเป็นผลจากมีการตัดต้นยางเพื่อนำไปทำเป็นเฟอร์นิเจอร์มากขึ้นและถึงแม้ว่าจะมีการปลูกทดแทนหรือขยายพื้นที่เพาะปลูกก็ยังคงต้องอาศัยระยะเวลาอีกนานกว่าที่ต้นยางจะสามารถทำการกรีดยางได้
ประกอบกับความต้องการในการใช้น้ำยางมีมากขึ้น

+-------------------------+--------------------------------------------+
| ปี                       | ราคาเฉลี่ยน้ำยางข้น 60%                        |
|                         |                                            |
|                         | (บาท/ กก.)                                 |
+-------------------------+--------------------------------------------+
| 2540                    | 24.26                                      |
+-------------------------+--------------------------------------------+
| 2541                    | 25.17                                      |
+-------------------------+--------------------------------------------+
| 2542                    | 19.88                                      |
+-------------------------+--------------------------------------------+
| 2543                    | 22.98                                      |
+-------------------------+--------------------------------------------+
| 2544                    | 20.84                                      |
+-------------------------+--------------------------------------------+
| 2545                    | 22.90                                      |
+-------------------------+--------------------------------------------+
| 2546                    | 26.85                                      |
+-------------------------+--------------------------------------------+

ที่มา : สถาบันวิจัยยาง กรมวิชาการเกษตร

บริษัทฯมีการซื้อน้ำยางข้นในราคาที่ต่ำกว่าราคากลาง หรือราคาที่ประกาศโดยสถาบันวิจัยยาง
โดยบริษัทฯได้มีการทำสัญญาซื้อขายล่วงหน้ากับผู้จำหน่ายวัตถุดิบประมาณ 3-6 เดือน
และเก็บสต๊อกวัตถุดิบประมาณ 1 เดือนเพื่อเป็นการป้องกันความเสี่ยงจากการจัดหาวัตถุดิบ
นอกจากนั้นเมื่อเกิดการขาดแคลนวัถตุดิบจากผู้จำหน่ายน้ำยางข้นในท้องถิ่น บริษัทฯ
อาจชดเชยโดยสั่งซื้อน้ำยางข้นจาก บริษัทไทยฮั้วยางพารา จำกัด (มหาชน)
ซึ่งลักษณะการสั่งซื้อเป็นไปตามปกติเช่นเดียวกับการสั่งซื้อจากผู้จำหน่ายรายอื่นๆ

ผลกระทบต่อสิ่งแวดล้อม

กระบวนการผลิตถุงมือยางไม่ก่อให้เกิดของเสีย มีแต่เพียงน้ำซึ่งใช้ล้างแบบพิมพ์มือ
ซึ่งบริษัทฯจะระบายลงสู่บ่อเก็บน้ำทิ้ง และบำบัด ก่อนปล่อยลงสู่แหล่งน้ำตามธรรมชาติ

บริษัทฯ มีกระบวนการผลิตที่ทันสมัย ได้รับมาตรฐานการผลิตสำหรับผลิตภัณฑ์ทางการแพทย์ ISO
9001, ISO 13488 Version 2000